Glossario

Un glossario (del greco antico: γλῶσσα, glossa; lingua, discurso, terminologia), es un lista alphabetico de terminos in un dominio particular de cognoscentia con lor definitiones. Traditionalemente, un glossario appare al fin de un libro e include terminos intra illo libro que es nove, raro o special. Ben que glossarios es le plus communmente associate con libros de non-fiction, in alcun casos, romances de fiction include un glossario pro terminos poco familiari.

Un glossario bilingue es un lista de terminos in un lingua definite in un secunde lingua o explicite per synonymos (o al minus quasi-synonymos) in un altere lingua.

In un senso general, un glossario contine explicationes de conceptos relevente a un dominio particular de studio o action. In iste senso, le termino es relationate al notion de ontologia. Methodos automatic ha essite etiam providite que transforma un glossario in un ontologia o un lexico computational.

 Historia 
In le Europa medieval, glossarios con equivalentes pro parolas latin in vernacular o latino plus simple esseva in uso, como le Leiden Glossary (ca. 800 EC).

 Glossario fundamental 
Un glossario fundamental es un glossario simple o un dictionario definitori que permitte definir altri conceptos, specialmente pro nove venite a un lingua o campo de studio. Illo contine un vocabulario de base e definitiones de conceptos importante o frequentemente occurrente, generalmente includente idiomatismos o metaphoras utile in un cultura.

 Extraction automatic de glossarios 
Approchas computational pro le extraction automate de glossarios ab corporas o le web ha essite developpate in le annos recente. Istes methodos normalmente parte de terminologia del dominio e extrahite un o plus glossas pro cata termine de interesse. Postea, le glossas pote esser analysate pro extraher hypernymos del termine definite e altere relationes lexic e semantic.